বগুড়া সংবাদ ডট কম (ধুনট প্রতিনিধি ইমরান হোসেন ইমন) : বগুড়ার ধুনট উপজেলায় সাজাপ্রাপ্ত আসামী সহ বিভিন্ন ওয়ারেন্টের আসামীকে গ্রেফতার করে আর্থিকভাবে পুরস্কৃত হয়েছেন ধুনট থানার এসআই খোকন কুমার কুন্ডু। গত বৃহস্পতিবার বগুড়া জেলা পুলিশের মাসিক কল্যাণ সভায় তাকে আর্থিকভাবে পুরস্কৃত করেন বগুড়া জেলা পুলিশ সুপার মো: আলী আশরাফ ভূঞা বিপিএম। এসময় জেলা পুলিশের উর্দ্ধতন কর্মকর্তাবৃন্দ উপস্থিত ছিলেন। এরআগে ধুনট উপজেলায় মাদক উদ্ধার এবং মাদক ব্যাসায়ী গ্রেফতারের (চৌকশ কার্য সম্পাদন) জন্য গত এপ্রিল মাসে বগুড়া জেলার শ্রেষ্ঠ এসআই নির্বাচিত হয়ে সম্মাননা স্মারক গ্রহন করেন খোকন কুমার কুন্ডু। এছাড়া তিনি ধুনট থানায় যোগদানের পর বগুড়া মোহাম্মদ আলী হাসপাতাল থেকে অপহৃত নবজাত শিশুকে উদ্ধার, মাদক উদ্ধার, সাজাপ্রাপ্ত আসামী সহ বিভিন্ন চৌকশ কার্য সম্পাদন করায় জেলা পুলিশের মাসিক কল্যাণ সভায় ৪ বার সম্মাননা স্মারক ও ৩ বার আর্থিকভাবে পুরস্কৃত হন।